Agnes
        
         (tettbebyggelse i Larvik)
Store norske leksikon,Geografi,Norges geografi,Vestfold og Telemark,Larvik
Agnes er en tettbebyggelse på vestsiden av Larviksfjorden rett nord for Stavern og en del av Stavern tettsted. Stedet er vokst opp omkring Agnes Fabrikker.
Fabrikken ble etablert i 1877 som Agnes Tændstiksfabrik, fra 1887 en del av Nitedals Tændstikfabrik. I 1938 ble produksjonen utvidet til andre trevarer, og i 1960 begynte produksjonen av sponplater. En laminert takplate ble eksportert til flere land. Fyrstikkproduksjonen opphørte i 1984, og i 2003 stanset all produksjon.Et karakteristisk trekk i tettbebyggelsen er arbeiderboligene i egne hjem-kolonien, bygd omkring 1910.Agnessteinene er en skipsformet steinsetning på 22 × 4,5 meter fra jernalderen.Agnes gård har verneverdig bebyggelse. Kart  Les mer i Store norske leksikon Stavern Vestfold og Telemark